Majlis angkat sumpah pertama Donald Trump

Majlis angkat sumpah pertama Donald Trump sebagai Presiden Amerika Syarikat ke-45 menandakan penggal pertama oleh Donald Trump sebagai presiden dan hanya penggal oleh Mike Pence sebagai Naib Presiden Amerika Syarikat dari 2017 hingga 2021.

Dengan mengangkat sumpah pada usia 70 ketika itu, Trump menjadi presiden yang tertua dalam sejarah Amerika Syarikat dan terkaya sebagai presiden pada tahun 2017. Beliau juga merupakan presiden pertama negara itu yang tidak pernah berkhidmat dengan tentera dan memegang jawatan politik sebelum ini.

Pada tahun 2024, Trump berjaya memenangi pemilihan semula dalam pilihan raya sebagai presiden ke-47. Ini juga menjadikan beliau sebagai presiden kedua selepas Grover Cleveland, yang dipilih untuk berkhidmat secara tidak berturut-turut.

Tema
Tema rasmi bagi majlis ini ialah Amerika Unik (Bahasa Inggeris: Uniquely American). Diadakan di Washington, D.C. dari 17 Januari 2017 hingga 21 Januari 2017, majlis ini mempunyai pelbagai aktiviti termasuklah konsert, majlis angkat sumpah, makan tengah hari Kongres, perarakan, tari-menari dan acara berdoa. 

Penonton
Pada hari Jumaat 20 Januari 2017, Majlis Angkat Sumpah Presiden Amerika Syarikat ke-58 untuk Presiden Amerika Syarikat ke-45 ini dianggarkan ada sebanyak 300,000 ke 600,000 orang yang menghadiri ke majlis rasmi tersebut yang berada di Kapitol Amerika Syarikat, Washington, DC, Amerika Syarikat.

Terdapat kira-kira 31,000,000 orang yang menonton majlis angkat sumpah Presiden Donald Trump dari televisyen mereka di Amerika Syarikat."Nearly 31 Million Americans Watch President Donald Trump's Inauguration" dari Nielsen Holdings

Mengangkat sumpah
Pada tengah hari 20 Januari 2017, Donald Trump mengangkat sumpah jawatan Presiden Amerika Syarikat dan menjadi Presiden Amerika Syarikat ke-45 dengan Ketua Hakim Mahkamah Agung Amerika Syarikat John Roberts.

Trump juga mengangkat sumpah menggunakan dua Alkitab, sebuah Alkitab yang ibunya hadiahkan kepadanya dan Alkitab Abraham Lincoln. Selepas mengangkat sumpah, Band Marin Amerika Syarikat mempersembahkan lagu "Hail to the Chief" dan Presiden Donald Trump menerima 21 das tembakan meriam sebagai tanda hormat kepada beliau.

Juga mengangkat sumpah jawatan ialah Mike Pence sebagai Naib Presiden Amerika Syarikat ke-48 dengan Hakim Mahkamah Agung Amerika Syarikat  Clarence Thomas.

Ucapan majlis angkat sumpah
Donald Trump kemudian memberi ucapan pertama sebagai Presiden Amerika Syarikat ke-45 yang baru untuk selama 16 minit dengan 1,443 patah perkataan.Sean Rossman, How short was President Donald Trump's speech?, USA Today (20 Januari 2017)

Ucapan pertama Presiden AS Donald Trump merupakan ucapan yang terpendek sejak Jimmy Carter pada tahun 1977.Noah Bierman, Donald Trump delivers short, populist inaugural address, Los Angeles Times (20 Januari 2017)

Perarakan
Perarakan berlangsung kira-kira dua jam pada waktu petang dan awal petang berikutan upacara sulung."Forty Five" dari Politico

Peserta perarakan termasuk lebih daripada 8,000 orang mewakili 40 organisasi termasuk band perarakan sekolah tinggi, universiti, kor ekuestrian, responden pertama, dan kumpulan askar tua dan semua cabang tentera dari Angkatan Tentera Amerika Syarikat juga diwakil."Presidential Inaugural Committee Announces Inaugural Parade Participant Lineup" dari Arkib Web

Kenamaan yang hadir
Hampir semua bekas Presiden yang hadir termasuk Jimmy Carter, Bill Clinton, George W. Bush dan Barack Obama bersama isteri masing-masing, Wanita Pertama Amerika Syarikat (termasuk Hillary Clinton dari Parti Demokrat, lawan utama Trump dalam pilihan raya 2016) telah mengesahkan kehadiran mereka semasa majlis angkat sumpah Trump dan semua telah menghadirinya. Seorang lagi bekas presiden, George H. W. Bush, umur 92, tidak dapat hadir pada hari angkat sumpah berikutan masalah kesihatan. 

Protes
Protes berlaku apabila upacara majlis angkat sumpah di Washington, D.C. sedang berlansung. Ribuan rakyat negara itu mengadakan tunjuk perasaan protes di seluruh Washington.Upacara angkat sumpah Trump dicemari protes  Mereka mengatakan dengan tegas majlis angkat sumpah Trump dan naib presidennya, Pence sebagai tidak sah. Beberapa orang melaungkan slogan menolak Amerika Fasis. Media tempatan melaporkan 6 anggota polis cedera dan 217 penunjuk perasaan ditahan. Anggota polis terpaksa menggunakan semburan pedih untuk meleraikan penunjuk perasaan.

Rujukan

Pautan luar

"The Inauguration of Donald Trump : main" dari VOA Learning English
"The Inauguration of Donald Trump : event" dari VOA Learning English

Kategori:2017
Kategori:Politik Amerika Syarikat
Kategori:Presiden Amerika Syarikat
Kategori:Kepresidenan Donald Trump